**NAVODILA ZA ODDAJO PROŠENJ NA KOMISIJO ZA ŠTUDIJSKE ZADEVE**

**PROŠNJO ZA VPIS oddate v referatu do srede, 11. 9. 2024**

**Prošnje se bodo reševale v skladu z Merili za presojo prošenj študentov** (objavljeno na spletnih straneh FKKT pod študenti - dokumenti in obrazci oz. pod povezavo vpis).

**VPIS V VIŠJI LETNIK**

**Študenti morajo za napredovanje v višji letnik 1. stopnje opraviti vse študijske obveznosti predhodnega letnika 60 ECTS, oz. na 2. stopnji program Kemija 55 ECTS ter na programu Kemijsko inženirstvo 51 ECTS. Prestopni pogoji veljajo za vse bolonjske študijske programe.**

Študentu, ki ni izpolnil vseh obveznosti določenih **za napredovanje v višji letnik**, lahko Komisija za študijske zadeve na njegovo prošnjo izjemoma odobri vpis v višji letnik. Takšen vpis se lahko odobri študentu, ki obveznosti ni mogel izpolniti iz opravičenih razlogov in je opravil predpisane obveznosti predhodnih letnikov in obveznosti v obsegu več kot 30 ECTS vpisanega letnika, ter ima izpolnjene obveznosti, za katere članica določi, da brez njih izjemno napredovanje ni mogoče in če je pričakovati, da bo obveznosti izpolnil.

Študentom, ki želijo letnik ponavljati in v primeru, da prošnji za vpis v višji letnik ne bi bilo ugodeno, svetujemo, da se na istem obrazcu Prošnje za komisijo za študijske zadeve opredeli tudi za 8. točko – »Podredno vlagam prošnjo za ponovni vpis, v kolikor prošnja za izjemni vpis ne bo odobrena«. V nasprotnem primeru študent ostane brez statusa.

**PONAVLJANJE LETNIKA**

V skladu s 121. členom Statuta UM, morate vsi študenti, ki želite ponavljati letnik (tudi tisti, ki izpolnjujete pogoje za ponavljanje), oddati v referatu prošnjo za ponavljanje letnika.

Ponavljanje letnika na prošnjo študenta odobri Komisija za študijske zadeve študentu, ki je:

* redno sodeloval pri vseh s študijskim programom predvidenih oblikah visokošolskega izobraževanja in
* opravil obveznosti vpisanega letnika v obsegu vsaj 30 ECTS.

Ponavljanje letnika lahko izjemoma dovoli komisija tudi študentu, **ki je opravil manj kot 30, vendar ne manj kot 15 ECTS vpisanega letnika,** če so nastopili upravičeni razlogi, ki po Statutu omogočajo podaljšanje statusa študenta.

**POMEMBNO:** Prošnjo za ponavljanje letnika morate oddati tudi tisti študenti, ki pogoje za ponavljanje izpolnjujete (ste zbrali najmanj 30 ECTS vpisanega letnika). V tem primeru prošnje NI POTREBNO utemeljevati in prilagati dokazil.

**VPIS V ABSOLVENTSKI STAŽ**

Na osnovi Zakona o uravnoteženju javnih financ**,** ki velja za študente, **v kolikor bodo v času študija ponavljali letnik ali spremenili študijski program ali smer, vpis v absolventski staž ni možen.**

**PODALJŠANJE STATUSA ŠTUDENTA**

Študent, ki želi podaljšati status študenta, mora prav tako oddati prošnjo na Komisijo za študijske zadeve, če se lahko sklicuje na katerega od upravičenih razlogov, ki so navedeni v 214. členu Statuta UM .

**214. člen Statuta UM**

Študentu preneha status študenta v primerih, ki so določeni z visokošolsko zakonodajo, razen študentom tretje stopnje, ki jim preneha status študenta na študiju tretje stopnje, če ne dokončajo študijskega programa v 12 mesecih po zaključku zadnjega semestra.

Študentom vzporednega študija, študentom s posebnim statusom in študentom, ki imajo druge upravičene razloge (bolezen, ki traja najmanj tri mesece v času predavanj ali en mesec v času izpitnih rokov, izobraževanje v tujini, aktivno delo v organih univerze oz. članice univerze ali druge dalj časa trajajoče izjemne razmere, zaradi katerih posamezni študent daljše obdobje ni bil zmožen sodelovati v študijskem procesu), se lahko podaljša status študenta, in sicer za eno leto med študijem ali ob zaključku študija.

Študentke matere, ki v času študija rodijo, in študenti, ki v času študija postanejo očetje, imajo pravico do podaljšanja študentskega statusa za eno leto za vsakega živorojenega otroka.

O podaljšanju statusa študenta odloča pristojna komisija Senata članice univerze na podlagi prošnje študenta.

Osebe, ki jim preneha status študenta, obdržijo pravico do opravljanja izpitov in drugih študijskih obveznosti po študijskem programu, po katerem se izobražujejo.«

**PREPIS, VZPOREDNI ŠTUDIJ**

Če se želite prepisati iz UN na VS ali obratno ali če potrebujete soglasje za vzporedni študij,… prav tako vložite prošnjo na KŠZ.

Prepis iz UN na VS ali obratno je možen samo preko prijave za vpis eVŠ <http://portal.evs.gov.si/prijava/> – vrsta prijave vpis v višji letnik. Ob prepisu morate izpolnjevati pogoje za napredovanje v ŠP v katerega se prepisujete. Pogoji so objavljeni na spletu [https://www.fkkt.um.si/](https://www.fkkt.um.si/sl/spss2019-2020) - *pod študijski programi, ločeno za vsak program posebej – prestopni pogoji*.

**Obrazec prošnja za vpis je dosegljiv na spletnih straneh FKKT pod študenti - dokumenti in obrazci oz. pod povezavo vpis.**

**PROŠNJO Z DOKAZILI LAHKO PRINESETE V REFERAT V ČASU URADNIH UR ALI POŠLJETE PO POŠTI -POPOLNA DOKUMENTACIJA MORA PRISPETI V REFERAT DO 11. 9. 2024!**

Pošljete jo na naslov: FAKULTETA ZA KEMIJO IN KEMIJSKO TEHNOLOGIJO,

 Smetanova ul. 17, 2000 Maribor (ZA REFERAT – PROŠNJA ZA KŠZ)

Dokumentacija za Komisijo za študijske zadeve morate vsebovati:

* **prošnjo** v obliki predpisanega obrazca - ga ne spreminjate, ostati mora enak, kot je predpisan
* **potrdila**, na osnovi katerih se sklicujete na upravičen razlog, npr.: zdravniška potrdila, potrdila Centra za socialno delo, …),
* potrdilo o opravljenih izpitih, ki vam ga izpišemo v referatu ob predložitvi prošnje,
* **potrdilo o plačilu stroškov za izdajo sklepa/odločbe** (prispevek za izdajo sklepa se zaračuna v skladu s potrjenim cenikom UM, ki znaša 18,10 €.)

Svetujemo, da oddajo prošnje tudi tisti študenti, ki do 11. septembra 2024 še ne bodo izvedeli rezultatov izpitov, pod pogojem, da se lahko sklicujejo na katerega od upravičenih razlogov in priložijo ustrezno dokazilo**.**

**Vašo prošnjo bo obravnavala Komisija za študijske zadeve FKKT. Rezultati bodo objavljeni v AIPS-u** (zavihek študij, elektronski vpis, pozitiven izid komisije bo označen z zeleno kljukico, negativen pa z rdečo. **Po objavi rezultatov takoj opravite elektronski vpis in vpisno dokumentacijo pošljite ali prinesite v referat (preberi obvestilo o vpisu 2024/2025).**

**NAVODILA ZA PLAČILO STROŠKOV ZA IZDAJO SKLEPA /ODLOČBE**

Stroške poravnate z UPN obrazcem preko pošte, banke ali spletnega bančništva po naslednjem vzorcu:

Koda namena: OTHR

Namen/rok plačila: STROŠKI SKLEPA

EUR: 18,10 €

IBAN: S I 5 6 0 1 1 0 0 6 0 9 0 1 0 5 5 5 4

Referenca: S I 0 0 VPISNA ŠTEVILKA (brez črke K)

Ime in naslov prejemnika: UM FKKT, SMETANOVA UL. 17, MARIBOR

Julij 2024 Referat za študentske zadeve